**Jegyzőkönyv**

**Nagykovácsi Nagyközség Önkormányzat**

**Pénzügyi és településfejlesztési bizottság nyilvános üléséről**

**Az ülés helye: Vállalkozói inkubátorház**

**Az ülés időpontja: 2016. október 17. (hétfő) 18 óra**

**Meghívottak:** Tegzes Endre elnök, Fodor Attila, Dr. Szabó András, Horváthné Holéczy Katalin, Erdélyi Zoltán, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Bánóczi Margit, dr. Klein Katalin, Gerely Gábor, Honti Zoltán, Papp István jegyző, dr. Németh Zsanett aljegyző, Györgyi Zoltán főépítész, Grégerné Papp Ildikó osztályvezető, dr. Halmosi-Rokaj Odett osztályvezető, Perlaki Zoltán osztályvezető

**Megjelentek:** Tegzes Endre elnök, Fodor Attila, dr. Szabó András, Horváthné Holéczy Katalin*,* Kiszelné Mohos Katalin polgármester, Szemesy Barbara alpolgármester, Honti Zoltán képviselő, Bánóczi Margit képviselő, Gerely Gábor képviselő, Diószeghy Tünde Öregiskola Közösségi Ház és Könyvtár intézményvezető, Papp István jegyző, dr. Németh Zsanett aljegyző, Györgyi Zoltán főépítész, Perlaki Zoltán osztályvezető, dr. Halmosi-Rokaj Odett osztályvezető, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Tegzes Endre elnök**: Köszöntöm a megjelenteket. Megállapítom, hogy a bizottság 4 fővel határozatképes. Kérdezem, hogy a napirendhez van-e hozzászólás, kérdés. Úgy látom, hogy nincs, akkor szavazzunk a mai ülés napirendjéről. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**79/2016. (X. 17.) HATÁROZATA**

**Tárgy**: **A Pénzügyi és településfejlesztési bizottság 2016. október 17-i ülésének napirendje**

Nagykovácsi Nagyközség Önkormányzat Pénzügyi és településfejlesztési bizottsága úgy dönt, hogy a 2016. október 17-i ülésén az alábbi napirendi pontokat tárgyalja:

***Nyílt ülés*:**

1. **Döntés az Interreg V-A Szlovákia-Magyarország Együttműködési Programban való részvételről**

***Zárt ülés:***

1. **Nagykovácsi Nagyközség Önkormányzata és Cseh Tibor közötti polgári peres eljárással kapcsolatos döntés**
2. **Döntés Nagykovácsi Ady Endre utca 51-53. sz. alatti ingatlannal kapcsolatos területrendezés ügyében**

 **Határidő:** azonnal

**Felelős:** PB elnöke

**1. napirendi pont**

**Döntés az Interreg V-A Szlovákia-Magyarország Együttműködési Programban való részvételről**

**Tegzes Endre elnök:** Átadom a szót dr. Halmosi-Rokaj Odett osztályvezető asszonynak, hogy röviden ismertesse az előterjesztést.

**dr. Halmosi-Rokaj Odett osztályvezető:** *Röviden ismertette az előterjesztést.*

**dr. Szabó András**: Kérdezném, hogy ez a pályázaton történő részvétel mi alapján adódott, illetve azt, hogy ki határozta meg, hogy mit valósítsunk meg az összegből.

**Kiszelné Mohos Katalin polgármester**: Andód polgármestere keresett meg bennünket, hogy ők szeretnének indulni ezen a határon átnyúló pályázaton, de kell ehhez egy magyar partner-település. Elmondták, hogy az ő elképzelésük tájház és tanösvény kialakítása. Én mondtam, hogy ehhez tudunk csatlakozni, mert ezekkel kapcsolatosan nekünk is vannak terveink és elképzeléseink. Itt van az Ördögárok, amit nagyon fontos lenne rendbe hozni. E mellé oda tudjuk rendelni a tanösvényt. Emellett van a másik problémánk, hogy nincs hely a civil szervezeteinknek, a kiállításoknak, a hagyományainknak, a helytörténeti dolgainknak. A projekt lényege, hogy turisztikai vonzerőt kell nyújtani, és nekünk is ez a célunk, és úgy gondolom, hogy a lakosságnak is kedvére teszünk ezzel. Nem kell most még engedélyezési tervet benyújtani, hanem csak magát az ötletet, illetve az épületről kell egy előzetes tervet, de annak sem kell még engedélyezett tervnek lenni. Október 27-ig kell benyújtani, végleges kidolgozásra azután kerül sor, ha elnyerjük a pályázatot. Azzal, hogy bekapcsolódott a Duna-Ipoly Nemzeti Park, azzal az esélyeink is nőttek. Úgy gondolom, hogy egyúttal több mindenbe beavatkozhatunk, Pl. a Békás tó esetében, ha együttműködünk a Duna-Ipoly Nemzeti Parkkal, ők segítenek azokat a tulajdonviszonyokat rendezni, akkor talán megkezdhetjük annak a területnek a rendbe tételét is.

**dr. Szabó András**: Én arra szerettem volna rákérdezni, hogy ez olyan szinten meg van-e tervezve, hogy a konkrét összeg, amit itt elnyerhetünk fedezi-e a tervezett beruházásokat?

**Györgyi Zoltán főépítész:** Költségbecslés készült. A tervezettből a legnagyobb létesítmény a hagyományok háza. Ez kb. 300-350 m2-es hasznos alapterületű kétszintes épület lenne. Erre berendezéssel együtt 350 millió Ft-ot állítottunk be. A faluház felújítására, ahol a tetőszerkezet és az álmennyezet illetve a vizes blokk felújítása 10 millió Ft. Szintén 10 millió Ft-ot állítottunk be a telek rendbe tételére. A Kolozsvár téren a patak mentén kis park kialakítása történne meg. Oda 60 millió Ft-ot terveztünk, az Ördögárok tanösvényére a 2 km-es hosszra 50 millió Ft-ot. Ez összességében 290 millió Ft. A programot majd úgy fogjuk pontosítani, hogy ebbe az összegbe beleférjünk.

**Horváthné Holéczy Katalin**: Ezt én egy nagyon jó lehetőségnek tartom, minden szempontból támogatandó. Nagyon fontos a jövő évi költségvetésnél, hogy ez az összeg tartható legyen. Még azt kérdezném, hogy mennyi idő alatt valósulhat meg ez a projekt. És szeretném kérni, hogy folyamatosan kapjunk tájékoztatást a projekt állásáról.

**Györgyi Zoltán főépítész**: Természetesen a tájékoztatást folyamatosan meg fogjuk adni. Az ütemezéssel kapcsolatban szeretném elmondani, hogy az előzetes információk alapján gyorsan akarnak dönteni a nyertesekről. Ha a jövő év elején megszületik a döntés, akkor a jövő év őszén már elkezdődhet az építkezés, és 2018-ban mind az épület, mind pedig a tanösvény el tud készülni. Az összegszerűségre még szeretnék visszatérni annyiban, hogy igyekszünk tartani a pályázati arányokat a két település részvételével kapcsolatban, ez nagyjából 1:5-ös arány. A Duna-Ipoly Nemzeti Park pályázati összegét még nem kaptuk meg. Ami miatt a Duna-Ipoly Nemzeti Parkot bevontuk, az az, hogy a hagyományok házában lenne egy általános tájékoztató a Nagykovácsi környéki védett területekről és a tanösvényekről, és át lenne szervezve ide mindhárom tanösvényünk, és ezeknek itt információs kiinduló pontja lenne.

**Tegzes Endre elnök:** Köszönöm. Kérdezem, hogy van-e még kérdés, hozzászólás a témakörhöz kapcsolódóan. Amennyiben nincs, szavazzunk az előterjesztésben foglalt határozati javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**80/2016. (X. 17.) HATÁROZATA**

**Tárgy:** **Döntés az Interreg V-A Szlovákia-Magyarország Együttműködési Programban való részvételről**

Nagykovácsi Nagyközség Önkormányzat Pénzügyi és településfejlesztési bizottsága javasolja a Képviselő-testületnek, hogy az Interreg V-A Szlovákia-Magyarország Együttműködési Programban részt vegyen, és pályázatot nyújtson be az alábbi tevékenységek megvalósítására: Hagyományok háza építése; Faluház felújítása; Kolozsvár tér közterület-rendezése; tanösvény kialakítása, felújítása. A pályázaton való részvételhez 5% önerőt, azaz bruttó 47.700,- eurót a 2017. évi költségvetés terhére biztosít.

Felhatalmazza a Polgármestert a szükséges intézkedések megtételére.

**Határidő:** azonnal

**Felelős:** polgármester

**Tegzes Endre elnök:** Köszönöm.Van-e további kérdés? Nincs. Akkor köszönöm szépen, a Pénzügyi bizottság nyílt ülését 18 óra 18 perckor lezárom, mert a 2. és a 3. napirendi pont tárgyalására zárt ülésen kerül sor.

K.m.f.

 Fodor Attila Tegzes Endre

 tag elnök